Document ID: /roh_data/filtered/fineweb-2-filterrobots_roh.jsonl.gz/9594

Cun las pendicularas da Spleia vai mal. Ils ultims dus onns han ellas nudà ina perdita, quai resulta dal rapport da gestiun preschentà avant curt. Per vegnir or da la miseria propona il cussegl d'administraziun d'augmentar il chapital d'aczias per 1,3 milliuns sin maximalmain 3,9 milliuns francs e da surlaschar ils indrizs da far naiv a las vischnancas da la Valragn e Val Schons.
Participaziun da 200'000 francs
Andeer cun ses bunamain 1'000 abitants, la pi gronda vischnanca da la regiun, decida ussa da segnar aczias e da sa participar vi da la Schnee Infra SA cun 200'000 francs e da dar ina garanzia da 300'000 francs. Hans Andrea Fontana il president communal spetga discussiuns animadas, declera dentant er l'impurtanza turistica da la pendicularas per la regiun, per Andeer e la fin finala per il bogn d'Andeer.
Spleia decida pli tar davart il sustegn finanzial. Avess Spleia da dir na, fiss er in eventual gea d'Andeer obsolet.
RR actualitad 08:00